یئرآلما کابابی

یئرآلما کابابی یوخسا یئرآلما کبابی و یا یئرالماکابابی (فارسجا: یِرالما کبابی و یا یئرالما کبابی)، اورمیه شهرینه عایید اؤزل بیر یئمکدیر.

تانیتیم

یئرالماکابابی، ایراندا، باتی آذربایجان ویلایتی‌نین مرکزی، اورمیه شهری‌نین یئمک برندلریندن بیری‌دیر.  باریش نیوز یئرآلما یومورتا، اورمیه اهالیسی‌نین یانیندا و بو شهره گلن قوناقلارین باخیشیندا اؤنملی و یئمه‌لی و فرقلی یئمکلردن بیری ساییلیر.همن قایناق اورمیه‌ده خیابانلارین چوخوندا مخصوص وانتلرده و توکانلاردا یئرآلما کابابی موشتریلر اوچون ساتیلیر. بو شهرده یئرآلماکابابی آدیندا کوچه‌ ده دیللر ازبری‌دیر. بو توکانلارین لاپ آدلیمی «حسن آیرانچی» ایله «میرعلی میری» توکانی ایدی.

لازیم اولان مادّه‌لر

۱- تندیرده و یا دوز اوستونده بیشمیش یئرآلما

۲- ایستی سنگک چؤریی

۳- تره (گؤیرتی)

۴- کره

۵- بیبیر توزو

۶- دوز

۷- قیرمیزی بادیمجان 

بعضا یئرآلما یانیندا یومورتا کابابی دا آرتیریلیر و آیران ایله بیرگه یئییلیر. دئمک اولار آیران یئرآلما کابابی‌نین آیریلماز حیصه‌سی‌دیر. سیلقه‌یه گؤره شور خیار ایله ده یئمک اولار.

نئجه حاضیرلانیر

۱- اؤنجه بیر آلومینیوم یا میس قابلامایا لازیم اولان قدر دوز تؤکولور و یویولموش یئرآلمالاری اونون ایچینه قویولور. یئرآلمالار بیر بیری نین اوستونه دوشمه‌لی‌دیر. سونرا قابلامانی اوجاق اوسته قویوب ملایم شعله‌ ایله کاباب اولمالارینی گؤزله‌یرلر. آرادا یئرآلمالارین بیشن یانلاری چئوریلمه‌لی‌دیر. یئرآلمالار تقریبا یاریم ساعاتا بیشرلر. 

۲- یومورتالاری دوز اوستونده بیشیرمک ایسته‌ینلر اونلاری دا یئرآلمالاری ییرمی دقیقه اوجاق اوستونه قویاندان سونرا اونلارین یانینا قویا بیلرلر.

۳- یئرآلمالار ایله یومورتالار بیشندن سونرا قابلامادان چیخاریب سویارلار و ایستی سنگکدن بؤلوم اونون اورتاسیندا ازیب، تره، کره، دوز، بیبر، قیرمیزی بادیمجان و.. آرتیریب یئیرلر.

۴- دورمه‌یین یانیندا اورمونون یئرلی آیرانینی دا ایچرلر. 

 قایناقلار